આ પ્રશ્ને સુધરાઈ સદસ્યો અને જાગૃત લોકો દ્વારા ઉપવાસ આંદોલન પણ કરવામાં આવ્યુ હતું. સુરેન્દ્રનગર શહેરમાં અનેક વોર્ડમાં વારંવાર રજૂઆત કરવા છતાં કામગીરી પૂર્ણ ન થતા ચોમાસામાં નર્કાગારની સ્થિતિ સર્જાઈ તેમ છે ત્યારે રજૂઆત કરવા છતા કામગીરી હાથ ન ધરાતા બુધવારે મહિલાઓ સુરેન્દ્રનગર પાલિકા કચેરીમાં દોડી ગઈ હતી. આ સમયે પાલિકા પ્રમુખ વિપીનભાઈ ટોળીયા સહિતના હોંદ્દેદારો સામે મહિલાઓએ ઉગ્ર રજૂઆતો કરી હતી. જેમાં મામલો બિચકાતા પાલિકા કચેરી દ્વારા પોલીસ બોલાવવામાં આવતા ગરમાવો ફેલાયો હતો.પરંતુ પોલીસ હોવા છતાં મહિલાઓએ ડર્યા વગર ભારતીય બંધારણની જોગવાઈ મુજબ પ્રાથમિક જરૂરિયાત અગ્રતા આપવાની માંગ કરી હતી.